مقبوضہ فلسطین میں تعینات روس کے سفیر :

ایران کو شام سے نکلنے پر مجبور نہیں کرسکتے

اناتولی وکٹر اوف نے کہا کہ شام سے ایرانی اہلکاروں اور اس کے اتحادیوں کے انخلا سے متعلق صہیونی وزیراعظم کا بار بار مطالبہ بلاجواز ہے۔

خبر کا کوڈ: ۴۳۶۷۴۴

تاریخ: ۳۱ مهر ۲۰۱۸ - ۱۹:۱۱

رسا نیوز ایجنسی کی رپورٹ کے مطابق مقبوضہ فلسطین میں تعینات روس کے سفیر اناتولی وکٹر اوف نے صہیونی چینل 10 کے پروگرام میں گفتگو کرتے ہوئے کہا ہے کہ ایران کو شام سے نکلنے پر مجبور نہیں کیا جاسکتا اور اس حوالے سے صہیونی وزیراعظم کا مطالبہ سمجھ سے بالاتر ہے۔

انہوں نے کہا کہ شام سے ایرانی اہلکاروں اور اس کے اتحادیوں کے انخلا سے متعلق صہیونی وزیراعظم کا بار بار مطالبہ بلاجواز ہے۔

روسی سفیر نے مزید کہا کہ اسلامی جمہوریہ ایران نے دہشتگردی کے خلاف جنگ کی مشترکہ کوششوں میں اہم کردار ادا کیا ہے لہذا اس کے خلاف صہیونیوں کا مطالبہ سمجھ سے بالاتر ہے۔

انہوں نے کہا کہ شام میں ایران کی موجودگی اقوام متحدہ کے قوانین کے مطابق ہے۔/۹۸۹/ف۹۴۰/